Lav et referat af nedenstående tekst:

Tekst:
Gryden på komfuret og olien i - sådan startede en familie i Aalborg med forberedelserne til middagsmaden. Det tog dog den helt forkerte drejning, da det endte med, at der gik ild i olien, og ilden fik fat i emhætten, som antændte loftet indvendigt i huset. -	Beboerne prøvede først selv at slukke branden, og så er der en genbo, der kommer familien til undsætning, siger Søren Korsgaard. Kunne have gået helt galt Familien kom uskadt fra branden, men havde den pensionerede brandmand ikke reageret så hurtig og med hjælp fra en anden genbos stige, kunne det have gået helt galt. -	Havde branden fået lov til at udvikle sig tidsmæssigt, så var der gået fuldstændig ild i tag og loft, siger Søren Korsgaard. Den pensionerede brandmand kravlede delvist op på taget, hvor han tog en vandslange med. På den måde kunne han holde ilden i ave, indtil beredskabet kom frem.  Huset kan beboes Beredskabet har i forbindelse med slukningen af branden skåret hul i taget, da flammerne havde fået godt fat i loftet. Foruden nyt køkken og måske et nyt gulv, skal der ifølge indsatslederen også nye loftbrædder og måske et nyt spær på huset. -	Huset er reddet og kan beboes – det lykkedes os at holde røgen ude af stueetagen, siger Søren Korsgaard. Det betyder, at familien ikke behøver at flytte ud af huset, mens brandskaderne repareres.

Referat:
Under tilberedningen af middagsmaden gik det galt for en familie i Aalborg, da der gik ild i gryden. En pensioneret brandmand, som er genbo til familien, reddede sammen med en anden genbo familiens hus.